Foto: Marvel Marvel kinodunyosida birinchi musulmon superqahramon qiz paydo bo‘ladi - Miss Marvel, uning oddiy hayotdagi ismi Kamola Xon bo‘ladi, deb yozmoqda NME portali. Miss Marvel Marvel komikslarida birinchi marta 2013 yilda paydo bo‘lgan, uning superimkoniyatlari orasida turli shakllarni qabul qilish qobiliyati ham bor. Syujyetga ko‘ra, Kamola Pokistondan bo‘lgan oilada dunyoga kelgan bo‘ladi, hamda butun dunyo muammolaridan tashqari, ota-onasi bilan chigal munosabatlarga ham duch keladi. Uning akasi juda konservativ qarashlarga ega, otasi esa u shifokor bo‘lishini xohlaydi. Marvel prezidenti Kevin Faygining «Bi-bi-si»ga bergan intervyusida aytishicha, Miss Marvelni kinoqahramonga aylantirish ustida ish boshlab yuborilgan. Aftidan, kartina prokatga premerasi 2019 yilga mo‘ljallangan «Kapitan Marvel»dan avval chiqmaydi.